余方登列岫愛西山思欲一游時皋上人來覓詩作此
作者：釋德洪
朝代：宋

paragraphs: 西山層翠長倚天，我來正及社燕前。
城中高閣時縱倚，妙語已復凌芳鮮。
方將結伴未有侣，而子乃敢犯衆先。
會當披雲亂峰頂，却下濯足寒澗邊。
遥知笑語山答響，詩句時作何必編。
就巖折桂亦細事，海棠爛熳燒晴川。
歸來仰屋念清境，夜未央兮猶不眠。
此詩未到已如見，戲爲圖畫人間傳。